CELEX: 32021D2131
Language: sk
Date: 2021-11-25 00:00:00
Title: Rozhodnutie Rady (EÚ) 2021/2131 z 25. novembra 2021 o pozícii, ktorá sa má v mene Európskej únie prijať v Spoločnom výbore EHP k zmene protokolu 32 o finančných úpravách na vykonávanie článku 82, ktorý je pripojený k Dohode o EHP (Text s významom pre EHP)

3.12.2021   
               
               
                  SK
               
               
                  Úradný vestník Európskej únie
               
               
                  L 432/32
               
            
         ROZHODNUTIE RADY (EÚ) 2021/2131
         z 25. novembra 2021
         o pozícii, ktorá sa má v mene Európskej únie prijať v Spoločnom výbore EHP k zmene protokolu 32 o finančných úpravách na vykonávanie článku 82, ktorý je pripojený k Dohode o EHP
         (Text s významom pre EHP)
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 122 a článok 322 ods. 1 v spojení s článkom 218 ods. 9,
         so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore (1), a najmä na jeho článok 1 ods. 3,
         so zreteľom na návrh Európskej komisie,
         keďže:
         
                     (1)
                  
                  
                     Dohoda o Európskom hospodárskom priestore (2) (ďalej len „Dohoda o EHP“) nadobudla platnosť 1. januára 1994.
                  
               
                     (2)
                  
                  
                     Podľa článku 98 Dohody o EHP môže Spoločný výbor Európskeho hospodárskeho priestoru (ďalej len „spoločný výbor EHP“) rozhodnúť meniť okrem iného protokol 32 o finančných úpravách na vykonávanie článku 82, ktorý je pripojený k Dohode o EHP (ďalej len „protokol 32“).
                  
               
                     (3)
                  
                  
                     Nariadením Rady (EÚ) 2020/2094 (3), ktorým sa zriaďuje Nástroj Európskej únie na obnovu, sa prideľujú dodatočné vonkajšie pripísané príjmy na program Horizont Európa zriadený nariadením Európskeho parlamentu a Rady (EÚ) 2021/695 (4) a mechanizmus Únie v oblasti civilnej ochrany zriadený rozhodnutím Európskeho parlamentu a Rady č. 1313/2013/EÚ (5). Je vhodné objasniť v protokole 32, že na účely výpočtu finančných príspevkov štátov EZVO by sa základ pre výpočet mal zvýšiť o rozpočtové prostriedky zodpovedajúce vonkajším pripísaným príjmom podľa článku 3 ods. 1 nariadenia (EÚ) 2020/2094 v súvislosti s ich účasťou na uvedenom programe a uvedenom mechanizme.
                  
               
                     (4)
                  
                  
                     Protokol 32 by sa preto mal zodpovedajúcim spôsobom zmeniť.
                  
               
                     (5)
                  
                  
                     Pozícia Únie v Spoločnom výbore EHP by preto mala byť založená na návrhu rozhodnutia Spoločného výboru EHP,
                  
               PRIJALA TOTO ROZHODNUTIE:
         
            Článok 1
            Pozícia, ktorá sa má v mene Únie prijať v Spoločnom výbore EHP k navrhnutej zmene protokolu 32 o finančných úpravách na vykonávanie článku 82, ktorý je pripojený k Dohode o EHP, je založená na návrhu rozhodnutia Spoločného výboru EHP (6).
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 25. novembra 2021
            
               
                  Za Radu
               
               
                  predseda
               
               Z. POČIVALŠEK
            
         
         
            (1)  Ú. v. ES L 305, 30.11.1994, s. 6.
         
            (2)  Ú. v. ES L 1, 3.1.1994, s. 3.
         
            (3)  Nariadenie Rady (EÚ) 2020/2094 zo 14. decembra 2020, ktorým sa zriaďuje Nástroj Európskej únie na obnovu s cieľom podporiť obnovu po kríze COVID-19 (Ú. v. EÚ L 433 I, 22.12.2020, s. 23).
         
            (4)  Nariadenie Európskeho parlamentu a Rady (EÚ) 2021/695 z 28. apríla 2021, ktorým sa zriaďuje Horizont Európa – rámcový program pre výskum a inovácie, stanovujú jeho pravidlá účasti a šírenia a zrušujú nariadenia (EÚ) č. 1290/2013 a (EÚ) č. 1291/2013 (Ú. v. EÚ L 170, 12.5.2021, s. 1).
         
            (5)  Rozhodnutie Európskeho parlamentu a Rady č. 1313/2013/EÚ zo 17. decembra 2013 o mechanizme Únie v oblasti civilnej ochrany (Ú. v. EÚ L 347, 20.12.2013, s. 924).
         
            (6)  Pozrite dokument ST 13509/21 na http://register.consilium.europa.eu.